PPCh-41

KinnigBroDoarePistolenn-vindrailher damaotomatek / aotomatekMont en-droTennata dre argilMunision7,62 × 25 mm TokarevMare produiñ1941–1947Perzhioù teknikelMas (hep kartouchenn)3,64 kgMas (gant ur c'harger ront leun)5,5 kgHirder838 mmHirder ar c'hanol266 mmHed-tenn pleustrek100 mTizh mont e-maez ar boledoù500 m/sLusk-tennañ900 t/mnEndalc'hKarger fiñv eeun 35 kartouchenn pe karger fiñv ront 71 kartouchennLezennRummad e Bro-C'hallA
Ar PPCh-41 (rusianeg : Пистоле́т-пулемёт Шпа́гина-41, tr. Pistolet-pulemyot Chpagina-41, brezhoneg : "pistolenn-vindrailher Chpagin-41"), treuzskrivet a-wechoù PPSh-41, a zo ur bistolenn-vindrailher soviedel dezhi ur c'halibr 7,62 × 25 mm Tokarev. Savet e oa bet gant an ijinour Georgiy Chpagin.

 Istor 
kleiz|thumb|Soudard soviedel gantañ ur PPSh-41 o kas ur prizoniad alaman goude emgann Stalingrad (1943).
Efedus e oa bet ar bistolenn-vindrailher Suomi KP/-31 etre daouarn ar soudarded finn a-enep d'ar Soviediz e-kerzh ar Brezel Goañv. Diwar neuze e tivizas an Arme Ruz modernizaat he armoù ha ledanaat implij ar pistolennoù-mindrailher PPD 38 ha PPD 40 deveret anezhi. An ijinour Georgiy Chpagin a simplas he froduiñ o tegas teknik ar stampañ evit produiñ pezhioù zo. Ar c'hanol a voe simplaet ivez : ur stumm troc'het dre an hanter eus kanolioù ar fuzuilhoù Mosin-Nagant 91/30 e oa. Dre se e voe kinniget e dibenn 1940 ar bistolenn nevez. Produet e voe adalek ar bloaz war-lerc'h dindan an anv PPCh-41 LONASSAC, Le pistolet-mitrailleur PPSh-41, Cibles n°468, miz Even 2024, pp. 64-69.thumb|Kabiten ar Wehrmacht Wilhelm Traub armet gant ur PPSh-41 e-kerzh emgann Stalingrad, en diskar-amzer 1942. Ar soudarded alaman a gave gwell implij an arm-se evit an MP40.|kleiz

Ledan e voe implij ar PPCh-41 e-kerzh an Eil Brezel-bed ha Brezel Korea. Deuet e oa da vezañ unan eus an armoù implijetañ gant al Lu Ruz evit an droadegiezh e-pad an Eil brezel-bed, ar pezh a lakaas anezhañ da vezañ produet da ouzhpenn 5 milion a skouerennoù etre 1941 ha 1946 Hervez pajenn an arm war lec'hienn ar Royal Museums Greenwich, (lennet d'an 31/01/2024). Ar soudarded a gave gwellloc'h ober gant ar c'harger ront 71 kartouchenn evit gant an hini eeun 35 kartouchenn. Fiziapl e oa ar PPSh-41 ne vern an temperadur ha liv an amzer. Priziet e veze da vare an emgannoù-kêr evel hini Stalingrad McNAB Chris, Armes à feu Encyclopédie visuelle, L'Imprévu, 2022, p.216. Roet e voe ivez d'ar siviled da vare seziz Leningrad evit difenn ar gêr. Eno e voe produet e-pad ar sez ar PPCh-42, ur stumm deveret anezhi. Harzlammet e voe kalz skouerennoù eus ar PPCh-41 d'ar bartizaned soviedel a stourme a-dreñv d'al linennoù alaman.

Kalz skouerennoù a voe tapet gant an Alamaned e deroù ar brezel. Adanvet e voent MP 717 (r) e anvadurezh ar Wehrmacht. Implijet int bet gant kartouchennoù 7,63 × 25 mm Mauser a oa tost-tre o ment ouzh hini munisionoù orin ar PPCh-41. Lod eus an armoù tapet a zo bet adkambret e 9 mm Parabellum.

 Er sevenadur 
 Abalamour d'he ferzh er brezel e c'haller gwelet an arm e kantadoù a filmoù, en o mesk Enemy at the Gates (2001), hag e meur a c'hoari video, evel e reoù ar rummadoù Call of Duty, S.T.A.L.K.E.R., hag e World of Guns: Gun Disassembly Shpagin PPSh, IMFDB (lennet d'an 23/11/2025).
 Ur pezh 25 roubl en enor da c'hGeorgiy Chpagin ha d'ar PPCh-41 zo bet skoet gant Kevredad Rusia adalek 2019 Weapons Designer Georgy Shpagin, Bank of Russia (lennet d'an 23/11/2025).

 Daveennoù 

Rummad:Pistolennoù-mindrailher
Rummad:Armoù URSS
Rummad:Armoù an Eil Brezel-bed